**OCA–DLR աստերոիդային դիտարկումների ծրագիր** (**ODAS**) աստղագիտական հետազոտություն էր, որը ստեղծվել էր Արեգակնային համակարգի փոքր մարմինների հետազոտությունների համար, և որը ուշ 1990-ականներին սևեռվեց Երկրին մոտեցող աստերոիդների որոնման վրա։ Այս եվրոպական գիտական ծրագիրը համագործակցություն էր Ֆրանսիական Լազուր ափի աստղադիտարանի (OCA) և Գերմանական ավիացիայի և տիեզերագնացության կենտրոնի (DLR) միջև։ Այս ծրագրի շրջանակներում հայտնաբերվել է մեկ գիսաստղ և ավելին քան 1000 փոքր մոլորակ 1996-ից 1999 թվականը։

ODAS ծրագիրը գործում էր միջազգային նախաձեռնության շրջանակներում, որը ուղղված էր Երկրին մոտեցող աստերոիդների որոնմանը, այս նախաձեռնությանը սկիզբ էր դրել Միջազգային աստղագիտական միության «Երկրին մոտեցող մարմինների աշխատանքային խումբը»։ Ծրագիրը սկսվեց 1996 թվականի հոկտեմբերին և կանգնեցվեց 1999 թվականի ապրիլին, աստղադիտակի վերազինման համար, սակայն աստղադիտակը դրանից հետո չվերաբացվեց։ Հետազոտությունների ընթացքում դիտարկումները կատարվում էին ամեն ամսվա 15 օրերի ընթացքում, երբ Լուսնի լույսը նվազագույնն էր, լուսնային ամսվա առաջին և վերջին քառորդների ժամանակ։ Ծրագրի շրջանակներում օգտագործվում էր Լազուր ափի աստղադիտարանի 90 սանտիմետրանոց Շմիդտի աստղադիտակը, Նիսի մոտ, հարավային Ֆրանսիայում։ Շարժվող մարմինների հայտնաբերման համար օգտագործվում էր ԼԿՍ լուսանկարչական խցիկի և համակարգչային ծրագրի համակցությունը։

Ծրագրի գործունեության ընթացքում դիտարկվել է ընդհանուր առմամբ 10 523 մարմին, կատարվել է 44 433 դիրքային չափումներ, և հայտնաբերվել են ավելին քան հազար աստերոիդներ, համաձայն ՓՄԿ-ի կանոնների (2010 թվականի հոկտեմբերին հայտնաբերված մարմինների հայտնաբերման կանոնները փոխվեցին։ Համաձայն հին կանոնների ODAS ծրագրով հայտնաբերվել էր 1020 աստերոիդ)։ Հայտանբերված մարմինների մեջ են նաև 5 Երկրին մոտեցող աստերոիդներ և 8 Մարսի ուղեծիրը հատող աստերոիդներ։ OADS ծրագրի շրջանակներում նաև «վերահայտնաբերվել» են նախկինում կորսված մարմիններ և հայտնաբերվել է 198P/ODAS գիսաստղը։ Հայտնաբերված Երկրին մոտեցող աստերոիդներն են. (189011) Օգմիոս, (452307) 1997 XV11 (վերահայտնաբերված), (16912) Ռիանոն, 1998 SJ2 և 1998 VD31։

Աստերոիդների հայտնաբերումներ
----------------------------

ODAS ծրագրին Փոքր մոլորակների կենտրոնի կողմից վերագրվում են ավելին քան հազար համարակալված աստերոիդների հայտնաբերումներ 1996-ից 1999 թվականները ընկած ժամանակահատվածում։ ODAS ծրագրի պաշտոնական կայքում հրատարակված ցանկը կարող է տարբերվել ՓՄԿ-ի ցանկից, քանի որ ավելացվել են նոր համարակալված մարմիններ, իսկ որոշ ODAS ծրագրի կողմից հայտնաբերված մարմինների հայտնաբերումը այլևս չի վերագրվում այդ ծրագրին։ Օրինակ, ODAS-ի ցանկերում նշված (129562) 1997 CJ23 և (164798) 1999 JC1 աստերոիդները այժմ պաշտոնապես վերագրվում են համապատասխանաբար Սփեյսուոչ և Կատալինա ծրագրերին։

Տես նաև
-------

* Փոքր մոլորակների կենտրոն
* Մոլորակագիտական տվյալների համակարգ
* Spaceguard

Ծանոթագրություններ
------------------

1. 1 2  "Minor Planet Discoverers (by number)". *Minor Planet Center*. 2018 թ․ հուլիսի 11. Retrieved 2018 թ․ հուլիսի 18.
2. 1 2 3 4  Hahn, Gerhard (2015 թ․ փետրվարի 6). "O.D.A.S. Home Page". European Asteroid Research Node. Արխիվացված է the original 2006 թ․ սեպտեմբերի 1-ին. Retrieved 2016 թ․ փետրվարի 10.
3. ↑  Paine, Michael (2000 թ․ ապրիլի 26). "Bigger Telescopes Seek Killer Asteroids". space.com. Retrieved 2006 թ․ օգոստոսի 13.
4. ↑  Maury, Alain; Ragey, Jean Pierre; Viot, Hervé; Michaelis, Harald; Behnke, Thomas (December 1997). "Converting a Schmidt Telescope to CCDs: the OCA/DLR Asteroid Survey". In James W. Beletic; Paola Amico (eds.). *Optical Detectors for Astronomy : Proceedings of an ESO CCD workshop held in Garching, Germany, October 8–10, 1996*. Boston, Mass.: Kluwer Academic Publishers. p. 239. Bibcode:1998ASSL..228..239M. doi:10.1007/978-94-011-5262-4\_37. Retrieved 2016 թ․ փետրվարի 10.
5. ↑  Hahn, Gerhard (December 1998). "Image processing and astrometric reduction routines of the OCA-DLR Asteroid Survey (O.D.A.S.)". *Acta Historica Astronomiae*. **6**: 174. Bibcode:1999AcHA....6..174H. Retrieved 2016 թ․ փետրվարի 10.
6. ↑  "Minor Planet Electronic Circular – EDITORIAL NOTICE". *MPC*. 2010 թ․ հոկտեմբերի 19.
7. ↑  "129562 (1997 CJ23)". *Minor Planet Center*. Retrieved 2016 թ․ փետրվարի 10.
8. ↑  "164798 (1999 JC1)". *Minor Planet Center*. Retrieved 2016 թ․ փետրվարի 10.

|  |  |  |  |
| --- | --- | --- | --- |
| 

| * դ
* ք
* խ
Արեգակնային համակարգի փոքր մարմինների որոնման ծրագրեր |
| --- |
|  |
| PLS  • T1S, T2S, T3S  • PCAS  • NEAT  • ԼԻՆԵԱՐ  • LONEOS  • Catalina  • DES  • Սփեյսուոչ  • SSS  • MLS  • BATTeRS  • UDTS  • UDAS  • ADAS  • UESAC  • CINEOS  • LUSS  • PMO NEO  • SCAP  • ODAS  • NEOWISE  • Pan-STARRS |

 |